Labrador retriver

**Labrador retriver** ili samo **[[labrador retriver|labrador]]** (kolokv. skr. **lab**) je jedan od nekoliko vrsta retrivera, vrsta ptičara. Labrador se smatra za najpopularniju rasu pasa na svetu, a najpopularnija je rasa po registraciji u SAD-u (od 1991), 
Ujedinjenom Kraljevstvu, Poljskoj te nekoliko drugih država. 
Takođe je najpopularnija rasa psa asistenta u SAD, Australiji i mnogim drugim državama. Takođe se mnogo koristi i u policiji i drugim zvaničnim telima zbog detekcije i radnih sposobnosti.
Veoma su društveni, nežni, pametni, snažni i psi dobre naravi, a generalno se smatraju za dobre čovekove prijatelje svih starosnih doba (uključujući visok nivo tolerancije i strpljenja za decu), 
i to ih čini odličnim radnim psima. Ovi psi su veoma lojalni i odlični su plivači. Mogu se koristiti u raznim šou-programima. Dobro treniran, labrador je jedan od najodgovornijih, najposlušnijih i najtalentovanijih rasa na svetu.

## Spoljašnjost
* Snažno građen, široke lobanje, širokih i dubokih prsa i rebara.
* Kratak i snažan u slabinama i stražnjem delu.

## Narav
Labrador je snalažljiv i inteligentan, ali i poslušan i privržen pas. Veoma je društven, ali i bezgranično strpljiv. Izuzetno se dobro slaže sa decom i drugim kućnim ljubimcima. Nežan je i pažljiv do te mere da u ustima može nositi živo jaje a da ga ne razbije. Sa druge strane, veliki je i  može biti veoma trapav, kada je u pitanju život u stanu i malom prostoru. Veoma je aktivan i kao mlad pas zahteva dosta pažnje i igre. 

## Zdravlje
Displazija kukova, odnosno koksofemoralnog zgloba je vrlo česta kod labrador retrivera, i nasledna je. Jedini način da se ona suzbije je otklanjanje i eliminacija jedinki iz reprodukcije koje imaju displaziju kukova. Većina zemalja, članica FCI-a, kao bitan podatak za upotrebu pasa u priplodu, obavezno insistiraju na RTG- snimku ovog zgloba za čije snimanje se izdaju licence, a očitavanje je komisijski i rezultati se objavljuju u zvaničnim, regularnim kinološkim društvima tako da se sve malverzacije izbegnu; svi bivaju upoznati s onim jedinkama koji imaju displaziju, odnosno psima koji se ne mogu koristiti u priplodu. Nažalost, ovim su pogođeni i tipični eksterijerni psi, šampioni, a na savesti uzgajivača je i interesu pasmine da se takvi psi stvarno ne koriste u priplodu.

Atrofija retine je takođe u velikom broju opteretila ovu pasminu jer se prenosi i potrebno je obaviti pregled očnog dna (fundusa). Idealno je kada bi psi koji se koriste u priplodu bili katarakta negativni; ipak, često smo svedoci da labradori i pre neke ozbiljne starosti potpuno izgube vid i oslepe. Na sreću, atrofija retine je daleko ređe oboljenje kod labradora.

Osteohondroza se kod labradora uglavnom pojavljuje u periodu intenzivnog rasta, od 4. do 8. meseca starosti, uglavnom kao upala pokosnice, i to najčešće kostiju lakta, koji kasnije prerasta u artritis, a predisponirajuci faktori su: hormonalna neuravnoteženost, ishrana, rad i nagli rast.

Od ostalih bolesti koje se, srećom, mnogo ređe javljaju su gluvoća, epilepsija, paraliza dušnika, povraćanje hrane.

## Poznati labradori
* Koni Polgrejv — kućni ljubimac Vladimira Putina

## Galerija

Slika:LabradorWeaving.jpg|Neke vrste Labradora su brze i pokretljive, baš kao labrador na slici
Slika:Modoken.jpg|Labrador retriver odmara
Slika:Toby, a black Labrador Retriever.jpg|Nos crnog Labradora uvek je crn
Slika:Lab_portrait.jpg|Nos žutog Labradora može biti crne ili roze boje (što nije prihvatljivo po standardu rase; )
Slika:Black_Labrador_Puppy.jpg|Crno štene
Slika:Labrador Retriever (Chocolate Puppy).jpg|Labrador retriver štene braon
Slika:Labrador Retriever Chocolate Brown Portrait - Sam.jpg|Braon labrador retriver
Slika:Vladimir Putin and Koni-4.jpg|Koni Polgrejv i Putin


## Reference